แรงขายทำกำไรกลุ่มพลังงาน-ธนาคารกด SET พลิกปิดลบเกือบ 10 จุด
แรงขายทำกำไรกลุ่มพลังงาน-ธนาคารกด SET พลิกปิดลบเกือบ 10 จุด โดยดัชนีปิดตลาดวันนี้ ที่ระดับ 1,819.32 จุด ลบ 9.56 จุด หรือ 0.52% มูลค่าการซื้อขาย 8.18 หมื่นล้านบาท
18 ม.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,819.32 จุด ลบ 9.56 จุด หรือ 0.52% มูลค่าการซื้อขาย 8.18 หมื่นล้านบาท
10 หุ้นกดดัชนีวันนี้

ด้านนายกิจพล ไพรไพศาลกิจ ผู้อำนวยการและนักกลยุทธ์ บล.ยูโอบี เคย์เฮียน (ประเทศไทย) เปิดเผยกับ “ข่าวหุ้นธุรกิจออนไลน์” ว่าภาวะตลาดฯวันนี้ปรับตัวลดลงประมาณ 9 จุดจากแรงทำกำไรจากกลุ่มพลังงาน-ธนาคารพาณิชย์ ซึ่งการปรับตัวลดลงไปของดัชนีในวันนี้ถือว่าไม่น่าแปลกใจ เนื่องจากตลาดฯมีความเสี่ยงจากปัจจัยราคาน้ำมันดิบที่ติดแนวต้านที่ 70 เหรียญฯ
รวมทั้งตลาดฯมีการส่งสัญญาณปรับฐาน ที่คาดว่าจะยังคงอยู่ในช่วงของการปรับฐานอีก 2-3 สัปดาห์ ต่อจากนี้ และความกังวลในผลประกอบการกลุ่มธนาคารพาณิชย์หลายแห่งที่ยังคงเสี่ยงว่าจะออกมาแย่กว่าตลาดฯคาด แต่อย่างไรก็ตาม ยังมองว่าตลาดฯยังคงเป็นขาขึ้น
สำหรับภาวะตลาดฯในวันพรุ่งนี้ (19 ม.ค.) คาดว่าตลาดฯมีแนวโน้มปรับฐานอย่างต่อเนื่อง เนื่องจากยังเจอแรงทำกำไรในกลุ่มธนาคารอาจมีแรงทำกำไรหลังประกาศผลประกอบการ และน่าเป็นการผลักหุ้นรายตัวในกลุ่มอื่นๆ อาทิ อสังหาริมทรัพย์ ค้าปลีก การแพทย์ อาหาร ฟื้นตัวขึ้น
พร้อมทั้งให้แนวรับ 1,813 จุด แนวต้าน 1,823 จุด
 
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
AOT มูลค่าการซื้อขาย 4,340.44 ล้านบาท ปิดที่ 70.25 บาท ลดลง 0.25 บาท
ฺBANPU มูลค่าการซื้อขาย 3,503.99 ล้านบาท ปิดที่ 22.60 บาท เพิ่มขึ้น 0.50 บาท
EA มูลค่าการซื้อขาย 3,471.68 ล้านบาท ปิดที่ 67.50 บาท ลดลง 0.25 บาท
BEAUTY มูลค่าการซื้อขาย 3,308.01 ล้านบาท ปิดที่ 21.40 บาท เพิ่มขึ้น 1.50 บาท
PTT มูลค่าการซื้อขาย 3,146.06 ล้านบาท ปิดที่ 480 บาท ลดลง 4 บาท
 
ตลาดหุ้นเอเชีย
